छात्राओं व कार्यकर्ताओं ने ली स्वच्छता की शपथ
भाजयुमो के प्रदेशव्यापी आव्हान पर मप्र सरकार के मुख्यमंत्री शिवराज सिंह चौहान के जन्म दिन को सेवा दिवस के रूप में मनाया जा रहा है।
इसी के तहत सोमवार को शासकीय पीजी कॉलेज व केएन गर्ल्स कॉलेज में साफ सफाई कर स्वच्छता की शपथ लेकर पौधारोपण किया गया। इस मौके पर भाजपा जिला अध्यक्ष देवनारायण श्रीवास्तव ने कहा कि प्रकृति ने हमें निर्वाह करने के लिए अनेक सुंदर उपहार दिए हैं उनमें पेड़ हमारे लिए अत्यंत महत्वपूर्ण उपहार है। ठीक उसी तरह मप्र के मुख्यमंत्री शिवराज सिंह चौहान के द्वारा भी जन कल्याणकारी योजना उपहार स्वरूप दी जा रही है। इसलिए हम सबने पौधारोपण किया है।भाजपा जिला महामंत्री रमन खत्री ने कहा कि पेड़ अपनी छाया के द्वारा जमीन से जल वाष्पीकरण कम करने में मुख्य भूमिका निभाते हैं। जिससे जल संरक्षण होता है और जल का शुद्धिकरण भी होता है वृक्षारोपण करना प्रत्येक व्यक्ति को आवश्यक है।भाजयुमो के जिला अध्यक्ष प्रीतम सिंह लोधी ने पर्यावरण पर प्रकाश डालते हुऐ कहा कि धरती पर जीवन के लिए अत्यंत जरूरी तत्वों में से जल और आॅक्सीजन प्रमुख है और हम ये जानते है कि धरती पर आॅक्सीजन के मुख्य स्त्रोत पेड़ ही है, वैसे तो सभी वृक्ष दिन के समय आॅक्सीजन छोड़ते है। जो जीवन के लिए अत्यंत आवश्यक है।
इस मौके पर कॉलेज परिसर में मौजूद छात्र छात्राओं को स्वच्छता की शपथ दिलाई गई। कार्यक्रम का संचालन मोंटी रैकवार, रीतेश सोनी ने किया। आभार भरत यादव, सुरेंद्र राठौर ने माना। इस दौरान मनीष तिवारी, धर्मेंद्र चौबे, संजय गौतम, बालकृष्ण यादव, शैलेंद्र खरे, राघवेंद्र परिहार, गोविंद तोमर, राम मिश्रा, अर्पित उपाध्याय, परसू सोनी, राघवेंद्र सेन आदि कार्यकर्ता मौजूद थे।
दमोह। केएन गर्ल्स काॅलेज में शपथ लेतीं छात्राएं स्टाफ व कार्यकर्ता। इनसेट पौध रोपण करती छात्राएं
सेवादिवस
hin_Deva awa_Deva hin_Deva hin_Deva hin_Deva awa_Deva